wickkiey/tamil-wikipedia-chunked huggingface dataset:
# யுரேனியம் இருதெலூரைடு

**யுரேனியம் இருதெலூரைடு** (*Uranium ditelluride*) என்பது UTe<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வழக்கத்திற்கு மாறான ஒரு மீக்கடத்தி என 2018 ஆம் ஆண்டில் கண்டறியப்பட்டது.
# யுரேனியம் இருதெலூரைடு

## மீக்கடத்துத் திறன்

யுரேனியம் இருதெலூரைடு சேர்மத்தில் உள்ள மீக்கடத்துத் திறன் மும்மடங்கு எலக்ட்ரான்களின் சுழல்-இணைப்பின் விளைவாக தோன்றுகிறது. இப்பொருள் ஓர் இடவியல் மீக்கடத்தியாகச் செயல்படுகிறது. உயர் காந்தப்புலங்களில் கூட மின்தடை இல்லாமல் மின்சாரத்தை நிலையாக கடத்துகிறது.  
மின்சுமை அடர்த்தி அலைகள் மற்றும் இணை அடர்த்தி அலைகள் ஆகியவை UTe<sub>2</sub> சேர்மத்தில் விவரிக்கப்பட்டுள்ளன. சமீபத்தில் p-அலை மீக்கடத்தியில் விவரிக்கப்படுவது முதல் முறையாகும்.
# பாலச்சந்திர நீலகாந்து புரந்தரே

**பால்சந்திர நீலகாந்து புரந்தரே** (*Bhalchandra Nilkanth Purandare*) இந்தியாவைச் சேர்ந்த மகளிர் மருத்துவ நிபுணர் ஆவார். 1911 ஆம் ஆண்டு அக்டோபர் மாதம் 27 ஆம் தேதியன்று இவர் பிறந்தார். இந்திய மகப்பேறியல் மற்றும் மகளிர் மருத்துவத்தின் தந்தை என்று அழைக்கப்படும் மருத்துவர் நீலகாந்து அனந்து புரந்தரேவுக்கு இவர் மகனாகப் பிறந்தார். மும்பையில் உள்ள குடும்ப நலம் மற்றும் ஆராய்ச்சிக்கான மருத்துவர் என். ஏ. புரந்தரே மருத்துவ மையத்தின் இயக்குநராக இவர் இருந்தார். 1973 ஆம் ஆண்டு முதல் 1976 ஆம் ஆண்டு வரை பன்னாட்டு மகளிர் மற்றும் மகப்பேறியல் கூட்டமைப்பின் தலைவராகவும் 1966 ஆம் ஆண்டு முதல் 1968 ஆம் ஆண்டு வரை மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும் பணியாற்றினார். மகப்பேறியல் மற்றும் மகளிர் மருத்துவ வல்லுநர்களின் இராயல் கல்லூரியின் கௌரவ உறுப்பினராகவும், 1961 ஆம் ஆண்டில் தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் இவர் இருந்தார். இவரது சகோதரர் மருத்துவர் வித்தல் என். புரந்தரேவும் ஒரு மகப்பேறியல் மற்றும் மகளிர் மருத்துவ நிபுணர் ஆவார். அறுவை சிகிச்சை திறமைக்கு பெயர் பெற்றவராக அவர் இருந்தார். மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும், இந்திய மகப்பேறியல் மற்றும் மகளிர் நோயியல் சங்கங்களின் கூட்டமைப்பு தலைவராகவும் அவர் பணியாற்றினார். இவர்களது மருமகன் மருத்துவர் சி. என். புரந்தரே, ஒரு மகளிர் மருத்துவ நிபுணர் ஆவார். இந்திய மகப்பேறியல் மற்றும் மகளிர் மருத்துவ சங்கத்தின் முன்னாள் தலைவராக அறியப்படுகிறார். [5]  
1990 ஆம் ஆண்டு நவம்பர் மாதம் 10 ஆம் தேதியன்று தனது 80 வயதில் இறந்தார்.  
மராத்தியில் 'சல்யகௌசல்யா' என்ற தலைப்பில் தனது சுயசரிதையை இவர் எழுதினார்.
# திரோய் கொமுட்டர் நிலையம்

**திரோய் கொமுட்டர் நிலையம்** (ஆங்கிலம்: *Tiroi Komuter Station*; மலாய்: *Stesen Komuter Tiroi*) என்பது மலேசியா, நெகிரி செம்பிலான், சிரம்பான் மாவட்டம், திரோய் நகர்ப்பகுதியில் அமைந்துள்ள கொமுட்டர் நிலையம் ஆகும்.  
லாபு சாலையின் 7-ஆவது கிலோமீட்டரில், தாமான் திரோய் எனும் ஒரு சிறிய வீடமைப்பு பகுதிக்கு அடுத்ததாக இந்த நிலையம் அமைந்துள்ளது. முன்பு இந்த நிலையம் **திரோய் தொடருந்து நிலையம்** (*Tiroi Railway Station*) என்று அழைக்கப்பட்டது.  
1948-1960 மலாயா அவசரகாலத்தின் போது மலாயா பொதுவுடைமை கட்சியின் ஆதரவாளர்களால் அழிக்கப்பட்ட பழைய நிலையத்திற்குப் பதிலாக புதிய நிலையம் கட்டப்பட்டது. அதே நிலையம் 1995-ஆம் ஆண்டில் செப்பனிடப்பட்டது.
# திரோய் கொமுட்டர் நிலையம்

## பொது

திரோய் நகரப் பகுதியில் இந்த நிலையம் அமைந்துள்ளதால், திரோய் நகரத்தின் பெயரில் அதற்கும் பெயரிடப்பட்டது. சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட புலாவ் செபாங் வழித்தடத்தில் இந்த நிலையம் தற்போது சேவையில் ஈடுபட்டுள்ளது.  
மிகக் குறைவான பயணிகளுக்கு சேவை செய்யும் பல கொமுட்டர் நிலையங்களில் இந்த நிலையம் ஒன்றாகும். இருப்பினும், அண்மைய காலங்களில், திரோய் நகர்ப்பகுதிக்கு அருகில் புதிய குடியிருப்புகள் உருவாகி வருவதால், இந்த நிலையத்தின் பயணிகள் எண்ணிக்கையும் அதிகரித்து வருகிறது.  
திரோய் நிலையத்திலிருந்து கோலாலம்பூர் சென்ட்ரல் நிலையத்திற்கு கேடிஎம் கொமுட்டர் மூலமாகச் செல்வதற்கு ஒரு மணி நேரம் 15 - 20 நிமிடங்கள் பிடிக்கும்.
# பியா கேளையாடு

**பியா கேளையாடு** (*Fea's muntjac*) அல்லது தெனாசெரிம் கேளையாடு (*முன்தியாகசு பியா*) என்பது தெற்கு மியான்மர் மற்றும் தாய்லாந்தைப் பூர்வீகமாகக் கொண்ட ஒரு அரிய மான் சிற்றினமாகும். இது பொதுவான கேளையாடு போன்றது. முதிர்ச்சியடைந்த கேளையாடு 18 முதல் 21 கிலோ (40-46 பவுண்டுகள்) எடையுடன் காணப்படும். இது பகல் நேரங்களில், தனிமையாக, மேட்டுநில பசுமையான, கலப்பு அல்லது புதர் காடுகளில் (2500 மீட்டர் 8200அடி) உயரத்தில், புற்கள், குறைந்த வளரும் இலைகள் மற்றும் மென்மையான தளிர்கள் கொண்ட உணவாக உண்ணும். குட்டிகள் பொதுவாக அடர்ந்த தாவரங்கள் நிறைந்த பகுதிகளில் ஈனப்படும், தாயுடன் பயணிக்கும் வரை மறைத்து வைக்கப்பட்டிருக்கும்.  
இது விலங்கியல் நிபுணர் இலியோனார்டோ பியா என்பவரின் நினைவாக அழைக்கப்படுகிறது. இதன் மற்றொரு பெயர் மியான்மர் மற்றும் தாய்லாந்திற்கு இடையில் உள்ள தெனாசெரிம் மலைகளிலிருந்து வந்தது.
# சிர்க்கோனியம் மோனோபாசுபைடு

**சிர்க்கோனியம் மோனோபாசுபைடு** (*Zirconium monophosphide*) என்பது ZrP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியமும் பாசுபரசும் சேர்ந்து இந்த இருமச் சேர்மம் உருவாகிறது..
# சிர்க்கோனியம் மோனோபாசுபைடு

## தயாரிப்பு

சிர்க்கோனியத் தூளுடன் சிவப்பு பாசுபரசை சேர்த்து வினைபுரியச் செய்தால் சிர்க்கோனியம் மோனோபாசுபைடு உருவாகிறது.:  
:4 Zr + P<sub>4</sub> -> 4 ZrP
# சிர்க்கோனியம் மோனோபாசுபைடு

## இயற்பியல் பண்புகள்

சிர்கோனியம் மோனோபாசுபைடின் α-வடிவம் NaCl படிக அமைப்பைக் கொண்டுள்ளது. β-வடிவம் அறுகோண படிககட்டமைப்பில் உள்ளது. α-படிவம் 5 கெல்வின் வெப்பநிலைக்கு கீழே குளிரூட்டப்பட்டால் ஒரு மீக்கடத்தியாகச் செயற்படுகிறது.
# சிர்க்கோனியம் இருபாசுபைடு

**சிர்க்கோனியம் இருபாசுபைடு** (*Zirconium diphosphide*) என்பது ZrP<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியமும் பாசுபரசும் சேர்ந்து இந்த இருமச் சேர்மம் உருவாகிறது.
# சிர்க்கோனியம் இருபாசுபைடு

## தயாரிப்பு

சிர்க்கோனியட்தை மின் உருக்கலுக்கு உட்படுத்தி அதனுடன் சிவப்பு பாசுபரசை சேர்த்து வினைபுரியச் செய்தால் சிர்க்கோனியம் இருபாசுபைடு உருவாகிறது.: ஈய(II) குளோரைடு படிகக் கட்டமைப்பில் இச்சேர்மம் காணப்படுகிறது. சூடான செறிவூட்டப்பட்ட கந்தக அமிலத்தில் இது கரையும். வெற்றிடத்தில் சூடாக்கப்படும் போது இது பாசுபரசு மற்றும் ZrP ஆக சிதைகிறது:  
:ZrP<sub>2</sub> -> ZrP + P
# எதிர் திருத்தந்தை எராக்லியசு

**எராக்லியஸ்** (*Heraclius*) ஒரு ரோமானியர் ஆவார். இவர் 310 ஆம் ஆண்டில், போப் யூஸிபியஸின் தேர்தலை எதிர்த்தார். இவர் போப்பிற்கு எதிரானவர் என்ற பட்டத்தைப் பெற்றார். எராக்லியசைப் பற்றி அறியப்பட்ட அனைத்தும் யூஸிபியஸுக்காக போப் டாமாசஸ் I எழுதிய ஒரு எபிடாப்பில் காணக் கிடைக்கிறது. எராக்லியசு மற்றும் யூஸிபியஸ் ஆகியோர் லாப்சி (துன்புறுத்தலின் போது தங்கள் நம்பிக்கையில் தோல்வியடைந்த கிறித்தவர்கள்) நோக்கி எடுக்கப்பட வேண்டிய கொள்கையில் கருத்து வேறுபாடு தெரிவித்தனர். தாமசஸின் எபிடாஃப் எராக்லியஸின் நிலைப்பாடு, லாப்ஸி அவர்களை தியானம் செய்ய நிர்பந்திக்காமல் தேவாலயத்தில் மீண்டும் அனுமதிக்கப்பட வேண்டுமா, அல்லது அவர்கள் மீண்டும் அனுமதிக்கப்படக்கூடாதா என்பது குறித்து தெளிவற்றதாக உள்ளது.  
ஹெராக்லியஸ் 310 இல் யூஸிபியஸுக்கு எதிரான அவரது பிரிவினரால் போப்பாக தேர்ந்தெடுக்கப்பட்டார். இரண்டு போட்டியாளர்களின் பக்கச் சார்பானவர்களால் ஏற்பட்ட பொது இடையூறுகள் அத்தகைய ஒரு அரசை எட்டின. (முதலாம் டாமாசஸால் தேசத்துரோகம், கருத்து வேறுபாடு மற்றும் போர் கூட என்று வகைப்படுத்தப்பட்டது) பேரரசர் மாக்சென்டியஸ் இரு தரப்பினரையும் சிசிலி நாடுகடத்தினார், அங்கு யூஸிபியஸ் இறந்தார், மேலும் எராக்லியசைப் பற்றி எதுவும் அறியப்படவில்லை.
# தாவரங்களின் தோட்டம்

**தாவரங்களின் தோட்டம், பிரான்சு** ( அல்லது *Jardin des plantes de Paris* ) என்பது பிரான்சு நாட்டின் பாரிசு நகரிலுள்ள தாவரவியல் பூங்கா ஆகும். இந்நாட்டின் மிக முக்கிய தாவரவியல் பூங்கா இதுவாகும். பிரான்சு அரசு அறிவித்த *Jardin des plantes* என்ற பெயரே தற்போதுள்ளது. இப்பூங்காவினுள், ஆவணகங்கள், நூலகங்கள், பசுமைக் குடில்கள், விலங்குகள் சாலை, பிரான்சு நாட்டின் தாவரயினங்களின் சேகரங்கள் போன்ற முக்கியத் துறைகளுக்கு, முறைப்படியான கட்டிடங்கள் பலவற்றைக் கொண்டுள்ளன. இதன் நில அளவு, 24 மார்ச்சு 1993 முதல், 28 எக்டேர் (280,000&nbsp;m<sup>2</sup>) ஆகும். இத்தாவரியில் கட்டிடத்திற்கு முன்னே, 1601 ஆம் ஆண்டு அமெரிக்காவில் இருந்து கொண்டு வந்த "Robinier Faux Acacia" மரம் இருக்கிறது. இத்தாவரவியல் காட்சியகம், 1930–35 ஆம் ஆண்டு இராக்பெல்லர் அறக்கட்டளை (Rockefeller Foundation) கொடையால் உருவாக்கப்பட்டது. இக்கட்டிடத்தின் தரைத்தளம், பொது மக்களுக்காக, குறைந்த காலத்திற்கு மட்டும் செயற்படும் கண்காட்சி தளமாகப் பயன்படுகிறது. அதாவது அவ்வப்போது இதன் 'கண்காட்சி கரு' மாறி கொண்டே இருக்கும்.  
இங்குள்ள பிரான்சு நாட்டு உலர் தாவரகம் (Herbier National), உலகிலேயே அதிக அளவு உலர் தாவரக ஆவணங்களைப் பெற்று பராமரித்து வருகிறது. இந்த ஆவணங்களின் எண்ணிக்கை, 7.5 மில்லியன் ஆகும்.
# சசிகலா (பாலிவுட் நடிகை)

**சசிகலா சைகல்** ( *Shashikala Saigal*) (4 ஆகஸ்ட் 1932-4 ஏப்ரல் 2021) **சசிகலா** என்ற தனது திரைப்பெயரால் நன்கு அறியப்பட்ட ஓர் இந்தியத் திரைப்பட மற்றும் தொலைக்காட்சி நடிகை ஆவார். இவர் 1940 களில் தொடங்கி நூற்றுக்கணக்கான பாலிவுட் படங்களில் துணை வேடங்களில் நடித்தார்.
# சசிகலா (பாலிவுட் நடிகை)

## ஆரம்ப ஆண்டுகள்

மகாராட்டிராவின் சோலாப்பூரில் மராத்தி பேசும் இந்து பாவ்சர் சிம்பி குடும்பத்தில் சசிகலா பிறந்தார். 5 வயதிலேயே, சோலாப்பூர் மாவட்டத்தில் உள்ள பல நகரங்களில் இவர் நடனமாடி, பாடி, மேடையில் நடித்து வந்தார். சசிகலாவின் சிறுவயதிலேயே குடும்பத்தின் பொருளாதார நிலைமை மோசமானதால் இவரது தந்தை தனது குடும்பத்தை போது மும்பைக்கு அழைத்து வந்தார். சசிகலாவின் தோற்றமும் திறமையும் கொண்டு திரைப்படங்களில் நடிக்க வாய்ப்புத் தேடினர். பாடகி மற்றும் நடிகையுமான நூர்ஜஹானைச் சந்திக்கும் வரை குடும்பம் சிறிய அளவிலேயே வருமானம் ஈட்டியது.
# சசிகலா (பாலிவுட் நடிகை)

## நடிகையாக அங்கீகாரம்

நூர்ஜஹானின் கணவர் சௌத் உசேன் ரிசிவி அப்போது *ஜீனத்* என்ற திரைப்படத்தை தயாரித்து வந்தார். படத்தில் இடம்பெற்ற கவ்வாலி வகை பாடல் காட்சியில் சசிகலாவையும் சேர்த்தார். 1947 ஆம் ஆண்டு வெளியான *ஜுக்னு* படத்தில் நூர்ஜஹான் மற்றும் திலீப் குமாருடன் சசிகலா ஒரு துணை வேடத்தில் நடித்தார். 1950 ஆம் ஆண்டு வெளியான *அர்சூ* படத்தில் மீண்டும் அவருடன் நடித்தார்.  
சசிகலா, சம்மி கபூருடன் *தாகு* (1955) என்ற படத்தில் பணியாற்றினார். மேலும், பி. என். அரோரா, அமியா சக்ரவர்த்தி மற்றும் ஒரு சில தயாரிப்பாளர்கள் தயாரித்த திரைப்படங்களில் சிறிய வேடங்களில் நடித்தார். பிரேம் நாராயண் அரோரா தயாரித்த இந்தித் திரைப்படமான *புக்டி* (1948) படத்தில் நடித்ததன் மூலம் இவர் அனைவரது கவனத்தையும் பெற்றார். வி. சாந்தாராமின் *தீன் பட்டி சார் ராஸ்தா* (1953) போன்ற சில திரைப்படங்களில் இவருக்கு பாத்திரங்கள் கிடைத்தன. தனது இருபதுகளின் முற்பகுதியில் இருந்தபோது, சசிகலா குந்தன் லால் சைகல் குடும்பத்தைச் சேர்ந்த ஓம் பிரகாஷ் சைகலை சந்தித்து திருமணம் செய்து கொண்டார். இவர்களுக்கு இரண்டு மகள்கள் உள்ளனர்.
# சசிகலா (பாலிவுட் நடிகை)

## விருது

- 2007இல் , இந்திய அரசில் நான்காவதாக குடிமக்களுக்கு வழங்கப்பெறும் உயர் விருதான பத்மசிறீ கௌரவம் வழங்கப்பட்டது.
# சிவ் நரேன் குரீல்

**சிவ் நரேன் குரீல்** (*Shiv Narain Kureel*) இந்தியாவைச் சேர்ந்த ஒரு குழந்தை அறுவை சிகிச்சை நிபுணராவார். மருத்துவத்துறை கல்வியாளராகவும் எழுத்தாளராகவும் அறியப்படுகிறார். இலக்னோ நகரத்திலுள்ள கிங் சியார்ச்சு மருத்துவப் பல்கலைக்கழகத்தில் குழந்தை அறுவை சிகிச்சை துறையின் பேராசிரியரும் தலைவருமாகப் பணியாற்றினார்.
# சிவ் நரேன் குரீல்

## ஆரம்பகால வாழ்க்கை.

குரீல் 1956 ஆம் ஆண்டு நவம்பர் மாதம் 2 ஆம் தேதியன்று உத்தரப்பிரதேசத்தில் பிறந்தார்.  
குழவி மற்றும் குழந்தை சிறுநீரக மறுசீரமைப்பு அறுவை சிகிச்சைகளுக்கு மிகவும் பிரபலமானவராக இருந்தார்.
# சிவ் நரேன் குரீல்

## சாதனைகள்

- சிறுநீர்ப்பை குறித்து ஓர் ஆராய்ச்சியை இவர் நடத்தினார்,"தி அமெரிக்கன் சிறுநீரகவியல் கோல்டு என்ற செய்தி இதழின் முதல் பக்கத்தில் வெளியிடப்பட்டது. மருத்துவ உலகில் இந்தியாவின் மிகப்பெரிய சாதனையாக இது இருந்தது.
- இந்தியாவில் பிறவிப் பிரச்சினைகளுக்கான ஒற்றை நிலை அறுவை சிகிச்சை நுட்பத்தை செய்தவர்களின் முன்னோடியாக இவர் இருந்தார்.
- இந்தியாவில் 11 வயது சிறுமிக்கு செய்யப்பட்ட முதல் குழந்தை பிறப்புறுப்பு மறுசீரமைப்பு அறுவை சிகிச்சையின் செயல்திறன் மற்றும் இரண்டு வயது குழந்தைக்கு சிறுநீர்ப்பையை சரிசெய்வதற்கு ஓர் அறுவை சிகிச்சை செய்தவர் என்ற பெருமை இவருக்குரியதாகும்.
- இந்திய குழந்தை அறுவை சிகிச்சை நிபுணர்கள் சங்கத்தின் ஆயுட்கால உறுப்பினராகவும் தலைவராகவும் உள்ளார். மேலும் இச்சங்கத்தின் அதிகாரப்பூர்வ இதழான குழந்தை அறுவை சிகிச்சை நிபுணர்கள் செய்தி இதழின் மதிப்பாய்வாளராகவும் உள்ளார்.
- பல மருத்துவ ஆவணங்களையும் கட்டுரைகளையும் வெளியிட்டுள்ளார்.
# சிவ் நரேன் குரீல்

## விருதுகள்

மருத்துவத் துறையில் இவரது பங்களிப்புகளுக்காக இந்திய அரசு 2016 ஆம் ஆண்டில் நான்காவது மிக உயர்ந்த குடிமக்கள் விருதான பத்மசிறீ விருதை வழங்கியது.
# மேல ஓமநல்லூர் பிரணவேசுவரர் கோயில்

**மேல ஓமநல்லூர் பிரணவேசுவரர் கோயில்** என்பது இந்தியா<nowiki/>வின், தமிழ்நாட்டின், திருநெல்வேலி மாவட்டதில் உள்ள மேல ஓமநல்லூர் என்ற ஊரில் உள்ள சிவன் கோயிலாகும்.
# மேல ஓமநல்லூர் பிரணவேசுவரர் கோயில்

## அமைவிடம்

திருநெல்வேலி - பத்தமடை நெடுஞ்சாலையில் 15 கி.மீ. தொலைவில் பிராஞ்சேரி பேருந்து நிறுத்தம் உள்ளது. அங்கிருந்து தெற்கே மூன்று கி.மீ தொலைவில் மேல ஓமநல்லூர் அமைந்துள்ளது.
# மேல ஓமநல்லூர் பிரணவேசுவரர் கோயில்

## கோயில் அமைப்பு

பிரணவேசுவரர் கோயிலானது மேல ஓமநல்லூரில் கிழக்கு நோக்கி உள்ளது. இக்கோயிலானது தெப்பக்குளம், வசந்த மண்டபம், முக மண்டபம், மகா மண்டபம், அர்த்த மண்டபம், கருவறை போன்ற அமைப்புகளைக் கொண்டுள்ளது.  
முதன்மை வாயிலை அடுத்து பலிபீடம் ,நந்தி மண்டபம், கொடிமரம் ஆகியவை உள்ளன. கோயிலில் உள்ள வசந்த மண்டபமானது பிரம்மாண்டமாகச் சிற்பத் தூண்களுடன் காட்சியளிக்கிறது. முக மண்டபத்தின் வலது புறமாக செண்பகவல்லித் தாயாரின் சந்நிதி உள்ளது. மகா மண்டபத்தின் வலப்புறம் நடராசர் சந்நிதி உள்ளது. அர்த்த ம்ண்ட வாயிலில் அனுக்ஞை விநாயகர், வள்ளி தெய்வானை உடனுறை சுப்பிரமணியர் நிலைகள் உள்ளன. கருவறையில் பிரணவேசுவரர் இலிங்க வடிவில் உள்ளார். கருவறையின் மேலே நகர விமானம் அமைந்துள்ளது.  
இக்கோயியில் காசி விசுவநாதர், சொக்கநாதர், கைலாசநாதர், சங்கரேசுவரர், பிரணவேசுவரர் என ஐந்து மூர்த்திகளின் சந்நிதிகள் உள்ளன.
# மேல ஓமநல்லூர் பிரணவேசுவரர் கோயில்

## வழிபாடு

இக்கோயிலில் நாள்தோறும் காலை எட்டு மணிமுதல் பத்து மணி மரையிலும், மாலை நான்கு மணிமுதல் ஆறு மணிவரையிலும் என இருகால பூசைகள் நடக்கின்றன.
# கொத்திறைச்சி

**கொத்திறைச்சி** (*sausage*) என்பது இறைச்சியைப் பக்குவப்படுத்தி, பயன்படுத்தும் உணவு வகையாகும். இது பாரம்பரியாக பல நாடுகளில் உணவு பதப்படுத்தல் தொழிலாக உள்ளன. வழமையாக இதனைத் தயாரிக்க பன்றி இறைச்சி, மாட்டிறைச்சி, அல்லது கோழியின வளர்ப்புப் பறவைகள் இறைச்சி, உப்பு, மணப்பொருட்கள்(spices), இன்னும் சில செயற்கை வாசனையூட்டிகள், தானியங்கள், ரொட்டிப் பொடிகள் கலந்தும் தயாரிக்கப்படுகிறது. இப்பொருட்களுடன் நன்கு கொத்தப்பட்டு இறைச்சியானது, மனிதக் குடல் போன்ற தோற்றமுள்ள உறைக்குள் திணிக்கப்படுகிறது. இது பலவிதங்களில் சமைக்கப்படுகிறது. சில நாடுகளில் வெள்ளைப்பூண்டு, மிளகு, வைன் கலந்தும் தயாரிக்கப்படுகிறது.
# கூமி நரிமன் வாடியா

**கூமி நரிமன் வாடியா** (*Coomi Nariman Wadia*) இந்தியாவைச் சேர்ந்த ஓர் இசைக்குழு இயக்குநர் ஆவார். 1933 ஆம் ஆண்டு ஆகத்து மாதம் ஆறாம் தேதியன்று இவர் பிறந்தார்.
# கூமி நரிமன் வாடியா

## வாழ்க்கை

மும்பையிலுள்ள சர் இயம்செட்ச்சி சிச்சிபாய் கலைப் பள்ளியில் பயின்ற பின்னர் இலண்டன் நகரத்திலுள்ள டிரினிட்டி இசைப்பள்லியில் இரண்டு பட்டயங்களை கூமி நரிமன் வாடியா பெற்றார்.  
விக்டர் பரஞ்சோதியால் உருவாக்கப்பட்ட பரஞ்சோதி சேர்ந்திசை அகாடமியில் ஓர் உச்சக்குரலிசைப் பாடகராகச் சேர்ந்தார். பரஞ்சோதி இல்லாத நாட்களில் அவர் வேடத்தையேற்று இசைக்குழுவின் இயக்குநராக செயல்படுவார். 1964 ஆம் ஆண்டில் பரஞ்சோதி இறந்தவுடன் அந்த இசைக்குழுவுக்கு இவர் இயக்குநரானார்.
# பெரிய லூசோன் வன எலி

**பெரிய லூசோன் வன எலி** (*Large Luzon forest rat*) அல்லது லூசோன் காட்டு எலி (*புல்லிமசு லுசோனிகசு*) என்பது கொறித்துண்ணியின் ஒரு சிற்றினமாகும். இது *புல்லிமசு* பேரினத்தில் விவரிக்கப்படும் மூன்றில் முதன்மையானது. இது *மூரிடே* என்ற குடும்பத்தைச் சேர்ந்தது. இது பிலிப்பீன்சு தீவில் மட்டுமே காணப்படும் அகணிய உயிரி ஆகும். அரோரா, பெங்குயெட் மற்றும் கமாரின்ஸ் சுர் மாகாணங்களிலும், கலிங்க மாகாணத்தின் பால்பலசாங்கிலும் இந்த எலி காணப்படுவது பதிவு செய்யப்பட்டுள்ளது.
# புல்லிமசு

**புல்லிமசு** (*Bullimus*) என்பது பிலிப்பீன்சில் காணப்படும் கொறித்துண்ணியின் ஒரு பேரினமாகும். இது 1905ஆம் ஆண்டில் மெர்ன்ஸ் என்பவரால் முதன்முதலில் பட்டியலிடப்பட்டது.
# புல்லிமசு

## சிற்றினங்கள்

பேரினம் ***புல்லிமசு*** கீழ்க்கண்ட சிற்றினங்களைக் கொண்டுள்ளது.  
- பாகோபோ எலி, *புல்லிமசு பாகோபசு*, மிண்டனாவோ
- கார்லெட்டனின் வன எலி, *புல்லிமசு கார்லெட்டோனி*, லூசோன் - 2021-இல் விவரிக்கப்பட்டது.
- கமிகுயின் வன எலி, *புல்லிமசு காமே*, காமிகுயின்
- பெரிய லூசோன் வன எலி, *புல்லிமசு லூசோனிகசு*, லூசோன்
# வெனிசூலா சார் கூட்டமைப்பு

**வெனிசூலா சார் கூட்டமைப்பு** (*Federal Dependencies of Venezuela* என்பது வெனிசுவேலாவைச் சுற்றியுள்ள கரிபியக் கடல், வெனிசுவேலா வளைகுடா தீவுகளைக் குறிக்கிறது. இவற்றில் வெனிசுவேலா மாநிலங்களில் உள்ள தீவு இல்லை. அதே போல கரிபியன் கடற்கரை தீவுகள் சில, வெனிசுவேலா மாநிலங்களுடன் ஒன்றிணைந்துள்ளன. இந்த சார் தீவுகளின் சுற்றுப்புற பரப்பளவு 342 சதுர கிலோ மீட்டர்கள் ஆகும். 2011 ஆம் ஆண்டு மக்கள்தொகைக் கணக்கெடுப்பின் படி, 2,155 மக்கள் நிலையாக வாழ்கின்றனர். மீன்பிடிக்கும் காலங்களில் 'மார்காரைட்டா' (Margarita) தீவில் இருந்து நூற்றுக்கும் மேற்பட்டவர் குறைந்த காலம் தங்குவர். கரகஸ் நடுவண் அரசின் கீழ் இங்குள்ள உள்ளூர் அரசு இயக்குகிறது. இருந்த போதிலும், உள்ளூர் அரசு *de facto* சட்ட பாதுகாப்பைக் கொண்டிருக்கிறது.
# வெனிசூலா சார் கூட்டமைப்பு

## கூட்டமைப்பு விவரங்கள்

**அரசியல் ஆளுமைகளைக் குறிக்கும் வரைபடம்.**  
| Nr. | Island or archipelago | பரப்பளவு
km<sup>2</sup> | எண்ணிக்கை
2011 மக்கள் தொகை | உறுப்பின தீவுகள் | வரைபடக்குறிப்பு |  |
| --- | --- | --- | --- | --- | --- | --- |
| **Within the Continental Shelf** |  |  |  |  |  |  |
| 1 | Los Monjes Archipelago | 0.20 | - | <small>Monjes del Norte – Monje del Este – Monjes del Sur </small> |  |  |
| 2 | La Tortuga Island | 156.60 | - | <small>Isla La Tortuga – Islas Los Tortuguillos – Cayo Herradura – Los Palanquines – Cayos de Ño Martín – Islote El Vapor – Cayos de Punta de Ranchos</small> |  |  |
| 3 | La Sola Island | 0.0005 | - | <small>Isla La Sola</small> |  |  |
| 4 | Los Testigos Islands | 6,53 | 172 | <small>Isla Conejo – Isla Iguana – Isla Morro Blanco – Isla Rajada – Isla Noroeste – Peñón de Fuera – Isla Testigo Grande</small> |  |  |
| 5 | Los Frailes Archipelago | 1.92 | - | <small>Chepere – Guacaraida – Puerto Real – Nabobo – Cominoto – Macarare – Guairiare – Guacaraida – La Balandra – La Peche</small> |  |  |
| **Outside of the Continental Shelf** |  |  |  |  |  |  |
| 6 | Patos Island (Venezuela) (Este) | 0.60 | - | <small>Isla de Patos Este</small> |  |  |
| 7
(Note A) | Los Roques Archipelago | 40.61 | 1,471 | <small>Gran Roque – Cayo Francisquí – Isla Larga – Nordisquí – Madrisquí – Crasquí – Dos Mosquises – Cayo Sal – Cayo Nube Verde – Cayo Grande – Noronquí – Espenquí – Cayo Carenero – Cayo Selesquí – Cayo Bequevé – Cayo de Agua – Cayo Grande </small> |  |  |
| 8 | La Blanquilla Island | 64.53 | - | <small>Isla La Blanquilla</small> |  |  |
| 9 | Los Hermanos Archipelago | 2.14 | - | <small>La Orquilla – Isla Los Morochos – Isla Grueso – Isla Pico (ó Isla Pando) – Isla Fondeadero – Isla Chiquito</small> |  |  |
| 10
(Note A) | La Orchila | 40.00 | - | <small>Isla La Orchila – Cayo Agua – Cayo Sal – Cayo Noreste</small> |  |  |
| 11
(Note A) | Las Aves Archipelago | 3.35 | - | <small>Isla Aves de Barlovento – Isla Tesoro – Cayo Bubi – Cayo de Las Bobas – Isla Aves de Sotavento – Isla Larga – Cayo Tirra – Isla Saquisaqui – Cayos de La Colonia – Isla Maceta – Cayo Sterna</small> |  |  |
| **Abyssal ** |  |  |  |  |  |  |
| 12 | Aves Island (Norte) | 0.045 | - | <small>Isla de Aves</small> |  |  |
| &nbsp; | **Federal Dependencies of Venezuela** | 342.25 | 2,155 | &nbsp; | &nbsp; | } |
# யு. விசுவேசுவர் ராவ்

**யு. விசுவேசுவர் ராவ்** (*U. Visweswar Rao*; இறப்பு 20 மே 2021) ஓர் திரைக்கதை ஆசிரியரும், இயக்குநரும், தயாரிப்பாளரும் மற்றும் நாடக ஆசிரியரும் ஆவார் . இவர் முக்கியமாக தெலுங்குத் திரைப்படத்துறையில் பணிபுரிந்ததற்காக அறியப்பட்டவர்.
# யு. விசுவேசுவர் ராவ்

## சுயசரிதை

விசுவேசுவர் ராவ் 17வது தேசிய திரைப்பட விருதுகளுக்கான மத்திய நடுவர் குழுவில் உறுப்பினராக இருந்தார்.  
தேசிய திரைப்பட விருதுகளையும், இரண்டு மாநில நந்தி விருதுகளையும் பெற்றுள்ளார். நந்தி விருதுகள் நடுவர் குழுவுடன் தொடர்புடையவர். மேலும் இருபத்தைந்து படங்களைத் தயாரித்துள்ளார்.
# யு. விசுவேசுவர் ராவ்

## இறப்பு

விசுவேசுவர் ராவ் கோவிட்-19 பெருந்தொற்று<nowiki/>காரணமாக 20 மே 2021 அன்று இறந்தார்
# யு. விசுவேசுவர் ராவ்

## விருதுகள்

### தேசிய திரைப்பட விருதுகள்

- தெலுங்கில் சிறந்த திரைப்படம் (இயக்குநர்) - *நாக்னா சத்யம்* (1979)
- தெலுங்கில் சிறந்த திரைப்படம் (இயக்குநர்) - *ஹரிசந்துருடு* (1980)
# சிரம்பான் தொடருந்து நிலையம்

**சிரம்பான் தொடருந்து நிலையம்** (ஆங்கிலம்: *Seremban Railway Station*; மலாய்: *Stesen Keretapi Seremban*; சீனம்: 芙蓉火车站) என்பது மலேசியா, நெகிரி செம்பிலான் மாநிலத்தின் தலைநகரமான சிரம்பான் மாநகரத்தில் அமைந்துள்ள தொடருந்து நிலையம் ஆகும். சிரம்பான் நகரத்தில் இந்த நிலையம் அமைந்துள்ளதால், சிரம்பான் நகரத்தின் பெயரில் அதற்கும் பெயரிடப்பட்டது.  
இந்த நிலையம் கேடிஎம் இடிஎஸ்; கேடிஎம் கொமுட்டர் தொடருந்துகளால் சேவை செய்யப்படுகிறது. 1995-ஆம் ஆண்டில் கேடிஎம் கொமுட்டர் சேவை அறிமுகப்படுத்தப்பட்டது.  
டிசம்பர் 2015 முதல், பத்துமலை கொமுட்டர் நிலையம்; புலாவ் செபாங் தம்பின் தொடருந்து நிலையம் ஆகிய நிலையங்களுக்கு இடையே செல்லும் பத்துமலை-புலாவ் செபாங் வழித்தடம் மூலம் இந்த தொடருந்து நிலையம் சேவை செய்யப்படுகிறது. இந்த நிலையம் முன்னாள் பத்துமலை-புலாவ் செபாங் வழித்தடத்தின் தெற்கு முனையமாகவும் சேவை செய்தது.
# சிரம்பான் தொடருந்து நிலையம்

## வரலாறு

இந்த நிலையம் ஒரு காலக்கட்டத்தில் போர்டிக்சன் நகருக்காக்கான கிளைப் பாதையின் முக்கிய நிலையமாக விளங்கியது. 2008-ஆம் ஆண்டில் அந்தக் கிளைப்பாதை மூடப்படுவதற்கு முன்பு அந்த வழித்தடம் தொடருந்துகளுக்கான எரிபொருள் போக்குவரத்திற்குச் சேவை செய்தது.  
2022-ஆம் ஆண்டில் அந்த வழித்தடத்தில் இருந்த தண்டவாளங்கள் அகற்றப்பட்டன. போர்ட் டிக்சன் கிளைப் பாதைக்கு புத்துயிர் வழங்குவதற்கான திட்டங்கள் உள்ளன; இருப்பினும் இதுவரை எதுவும் நடைமுறைக்கு வரவில்லை.
# சிரம்பான் தொடருந்து நிலையம்

## வரலாறு

### மலாயா தொடருந்து நிறுவனம்

மலேசியாவின் மிகப் பழமையான நிலையஙக்ளில் ஒன்றான சிரம்பான் தொடருந்து நிலையம் 1904 - 1910-ஆம் ஆண்டுகளுக்கு இடைப்பட்ட காலத்தில் RM 26,000.00 செலவில் கட்டப்பட்டது. இந்த நிலையம் நீண்ட காலமாக பற்பல தொடருந்து நிறுவனங்களின் கீழ் சேவை செய்துள்ளது.  
1948-ஆம் ஆண்டில், மலாயாவில் இயங்கிய அனைத்து தொடருந்து வழித்தடங்களையும் நிர்வகிக்கும் பொறுப்புகளை மலாயா தொடருந்து நிறுவனம் ஏற்றுக் கொண்டது. அப்போது மலாயா தொடருந்து நிறுவனம் (*Malayan Railway*); மலாயன் இரயில்வே நிர்வாகம் (*Malayan Railway Administration*) என அழைக்கப்பட்டது.  
இந்த நிலையம் மலாயா மேற்கு கடற்கரை தொடருந்து வழித்தடம் வழியாக கேடிஎம் இண்டர்சிட்டி தொடருந்து சேவைகளைத் தொடர்ந்து வழங்கி வந்தது; அத்துடன் சரக்குகளைக் கொண்டு செல்வதற்கும் பயன்படுத்தப்பட்டது.
# சிரம்பான் தொடருந்து நிலையம்

## வரலாறு

### ரவாங்-சிரம்பான் வழிதடம்

6 பிப்ரவரி 1994 முதல் ஏப்ரல் 12, 1994 வரை, ரவாங் தொடங்கி சிரம்பான் வரையிலான கேடிஎம் கொமுட்டர் தொடருந்து சேவையைத் தொடங்குவதற்கான திட்டத்தில், இந்த நிலையம் விரிவான மறுவடிவமைப்புகளுக்கு உள்ளானது.  
எனினும், 1995-ஆம் ஆண்டில்தான் கேடிஎம் கொமுட்டர் சேவை தொடங்கப்பட்டது. 2011-ஆம் ஆண்டில், அந்தச் சேவை சுங்கை காடுட் வரை நீட்டிக்கப்பட்டது. அதுவரை, இந்த நிலையம் ரவாங்-சிரம்பான் வழிதடத்தின் தெற்கு முனையமாக இருந்தது.  
2015-ஆம் ஆண்டில், தென் மாநிலங்களுக்கான கேடிஎம் கொமுட்டர் சேவை அறிமுகப்படுத்தப்பட்டது. இதன் விளைவாக சிரம்பான் நிலையம் மீண்டும் தெற்கு முனையம் ஆனது. ஆகத் தென்கோடியின் தெற்கு முனையமாக கிம்மாஸ் மற்றும் புலாவ் செபாங் - தம்பின் நிலையங்கள் தேர்வு செய்யப்பட்டன.
# சிரம்பான் தொடருந்து நிலையம்

## வரலாறு

### 2026-ஆம் ஆண்டில் புதியக் கட்டிடம்

இந்த நேரத்தில்தான், முன்பு இருந்த கேடிஎம் இண்டர்சிட்டி சேவைகளுக்குப் பதிலாக, கேடிஎம் இடிஎஸ் சேவைகள் கிம்மாஸ் வரை நீட்டிக்கப்பட்டன. 19 சனவரி 2024 இல், தற்போதைய சிரம்பான் நிலையத்தில் புதிய நிலையக் கட்டிடத்திற்கான கட்டுமான வேலைகள் தொடங்கின.  
புதியக் கட்டிடம் 2026-ஆம் ஆண்டு சனவரி மாததிற்குள் கட்டி முடிக்கத் திட்டமிடப்பட்டுள்ளது.
# செனவாங் கொமுட்டர் நிலையம்

**செனவாங் கொமுட்டர் நிலையம்** (ஆங்கிலம்: *Senawang Komuter Station*; மலாய்: *Stesen Komuter Senawang*) என்பது மலேசியா, நெகிரி செம்பிலான், சிரம்பான் மாவட்டம், செனவாங் நகர்ப்பகுதியில் அமைந்துள்ள கொமுட்டர் நிலையம் ஆகும். செனவாங் நகரத்தில் இந்த நிலையம் அமைந்துள்ளதால், செனவாங் நகரத்தின் பெயரில் அதற்கும் பெயரிடப்பட்டது.  
பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 2011-ஆம் ஆண்டில், இந்த நிலையத்தில் கேடிஎம் கொமுட்டர் சேவை அறிமுகம் செய்யப்பட்டது. 14 மே 2011-ஆம் தேதி முதல் கொமுட்டர் தொடருந்து இந்த நிலையத்தில் இருந்து தன் பயணத்தைத் தொடங்கியது.
# செனவாங் கொமுட்டர் நிலையம்

## பொது

சிரம்பான் மற்றும் கிம்மாஸ் இடையே இரட்டை தடம் மற்றும் மின்மயமாக்கல் திட்டத்தின் ஒரு பகுதியாக இந்த நிலையம் கட்டப்பட்டது. மலாயா தொடருந்து நிறுவனத்தின் மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டத்தை மின்மயமாக்கல் திட்டம் என அறியப்படுகிறது.
# செனவாங் கொமுட்டர் நிலையம்

## பொது

### சிரம்பான் - கிம்மாஸ்

7 சனவரி 2008-இல், MYR 3.45 பில்லியன் மதிப்புள்ள சிரம்பான் - கிம்மாஸ் இரட்டைப் பாதை மின்மயமாக்கல் திட்டம், இந்திய நிறுவனமான இர்கான் இன்டர்நேசனல் (*Ircon International*) நிறுவனத்திடம் ஒப்படைக்கப்பட்டது.  
100 கி.மீ. (62 மைல்) சிரம்பான் - சுங்கை காடுட் இரட்டைப் பாதை திட்டம் 2010-ஆம் ஆண்டிலும், கிம்மாஸ் இரட்டைப் பாதை திட்டம் 2012-ஆம் ஆண்டிலும் முடிக்க திட்டமிடப்பட்டது. இந்தத் திட்டம் 30 அக்டோபர் 2013-இல் நிறைவடைந்தது.
# செனவாங் கொமுட்டர் நிலையம்

## பொது

### சிரம்பான் 3

இந்த நிலையம் செனவாங்கிற்கு மட்டுமல்லாமல் அதன் சுற்றுப்புறத்தில் உள்ள கிராமப்பகுதிகளுக்கும் சேவை செய்கிறது. சிரம்பான் மாநகரின் வெளிப்புற புறநகர்ப் பகுதிகளான பாரோய், ரகாங், பாரஸ்ட் அயிட்ஸ், தாமான் சிரம்பான் ஜெயா போன்ற பகுதிகளுக்கும் இந்த நிலையத்தின் சேவை வழங்கப்படுகிறது.  
அத்துடன் வடக்கு தெற்கு அதிவேக நெடுஞ்சாலையின் அருகிலும் இந்த நிலையம் அமைந்துள்ளது.
# செனவாங் கொமுட்டர் நிலையம்

## செனவாங் நிலையக் காட்சியகம்

**செனவாங் நிலையக் காட்சிப் படங்கள் (2015 - 2023):**
# அரியல்லூர்

**அரியல்லூர் ** (*Ariyallur*) என்பது இந்தியாவின், கேரளத்தின், மலப்புரம் மாவட்டத்தில் உள்ள ஒரு மக்கள் தொகை கணக்கெடுப்பு ஊர் ஆகும். இது வள்ளிக்குன்னு ஊராட்சியிலும், புதிதாக உருவாக்கப்பட்டது வள்ளிக்குன்னு சட்டமன்றத் தொகுதியிலும் அமைந்துள்ளது.
# அரியல்லூர்

## மக்கள்தொகை

2001 இந்திய மக்கள் கணக்கெடுப்பின் படி, அரியல்லூரின் மொத்த மக்கள் தொகை 18,987 ஆகும். இதில் ஆண்களின் எண்ணிக்கை 9,164 என்றும், பெண்களின் எண்ணிக்கை 9,823 என்றும் உள்ளது.
இங்கு இந்துகள் பெரும்பான்மையினராக உள்ளனர்.
# அரியல்லூர்

## போக்குவரத்து

அருகிலுள்ள வானூர்தி நிலையம் உள்ளது கோழிக்கோடு பன்னாட்டு வானூர்தி நிலையம் ஆகும். அருகிலுள்ள முக்கிய தொடருந்து நிலையம் வல்லிக்குன்னுவில் உள்ளது.
# அரியல்லூர்

## குறிப்பிடத்தக்க இடங்கள்

வள்ளிக்குன்னு தொடருந்து நிலையம் அரியல்லூரில் அமைந்துள்ளது. இங்கு எம். வி. மேல்நிலைப்பள்ளி, ஜி. யு. பி பள்ளி ஆகிய பள்ளிகள் அமைந்துள்ளன. அரியலூர் வேளாண் நாற்றுப் பண்ணைகளுக்குப் பிரபலமானது.
இது சுமார் 4 கிலோமீட்டர் கடற்கரையைக் கொண்டுள்ளது. இந்த கடற்கரையில் முத்தியாம் ஆமைகள் உய்விடம் உள்ளது.
# லோரிங் எலி

**லோரிங் எலி** (*தல்லோமைசு லோரிங்கி*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும்.இது கென்யாவிலும் தான்சானியாவிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், வறண்ட புன்னிலம் மற்றும் மிதவெப்ப மண்டல அல்லது வெப்பமண்டலம் வறண்ட புதர் நிலங்கள் ஆகும்.  
இந்த சிற்றினம் ஜான் ஆல்டன் லோரிங் பெயரால் அழைக்கப்படுகிறது.
# லோரிங் எலி

## வகைபிரித்தல்

சுமித்சோனியன்-ரூசுவெல்ட் ஆப்பிரிக்கப் பயணத்தின் போது இந்த சிற்றினத்திற்கான நிறைவகையினை லோரிங் கைப்பற்றினார். எட்மண்ட் கெல்லர் சிற்றினம் குறித்த விளக்கத்தில் இதனை *தாம்னோமைசு* பேரினத்தில் வைத்தார்.
# பிளாட்டினம்(IV) அயோடைடு

**பிளாட்டினம்(IV) அயோடைடு** (Platinum(IV) iodide) என்பது PtI<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் அயோடினும் சேர்ந்து இந்த இருமச் சேர்மம் உருவாகிறது. அடர் பழுப்பு நிறத்தில் எதிர்காந்தப் பண்புடன் ஒரு திண்மமாகக் காணப்படுகிறது. பிளாட்டினத்தின் அறியப்பட்டுள்ள பல இரும அயோடைடுகளில் இதுவும் ஒன்றாகும்.
# பிளாட்டினம்(IV) அயோடைடு

## தயாரிப்பு

பிளாட்டினத்துடன் அயோடினைச் சேர்த்து வினைபுரியச் செய்தால் பிளாட்டினம்(IV) அயோடைடு உருவாகிறது:
:Pt + 2I<sub>2</sub> -> PtI<sub>4</sub>  
ஐதரசன் ஆறயோடோபிளாட்டினேட்டு(IV) சேர்மத்தை 80 °செல்சியசு வெப்பநிலைக்கு சூடுபடுத்தினால் சிதைவு ஏற்பட்டு பிளாட்டினம்(IV) அயோடைடு உருவாகும்:  
:H<sub>2</sub>[PtI<sub>6</sub>] -> PtI<sub>4</sub> + 2HI
# பிளாட்டினம்(IV) அயோடைடு

## இயற்பியல் பண்புகள்

அடர் பழுப்பு நிற படிகங்களாக பல்வேறு வடிவங்களில் பிளாட்டினம்(IV) அயோடைடு படிகமாகிறது:  
*α*-PtI<sub>4</sub>, சாய்சதுர படிகத் திட்டம், இடக்குழு *P bca*, cell parameters a = 1.290 nm, b = 1.564 nm, c = 0.690 nm, Z = 8;  
*β*-PtI<sub>4</sub>, கனசதுரம், இடக்குழு *P m3m*, செல் அளவுருக்கள் a = 0.56 நானோமீட்டர், Z = 1;  
*γ*-PtI<sub>4</sub>, நாற்கோணகப் படிகத் திட்டம், இடக்குழு *I 41/a*, செல் அளவுருக்கள் a = 0.677 நானோமீட்டர், c = 3.110 நானோமீட்டர், Z = 8.  
PtI<sub>4</sub> தண்ணிரில் சிதைவடையும். ஆல்ககால், அசிட்டோன், நீர்க்காரம், ஐதரசன் அயோடைடு, பொட்டாசியம் அயோடைடு, நீர்ம [[அமோனியா| முதலிய கரைப்பான்களில் கரையும்.
# பிளாட்டினம்(IV) அயோடைடு

## வேதிப் பண்புகள்

பிளாட்டினம்(IV) அயோடைடை சூடுபடுத்தினால் சிதைவடையும்:
:PtI<sub>4</sub> -> Pt + 2I<sub>2</sub>  
பிளாட்டினம்(IV) அயோடைடை ஐதரோ அயோடிக் அமிலத்தில் கரைத்தால் ஐதரசன் ஆறயோடோபிளாட்டினேட்டு(IV) உருவாகும்:  
:PtI<sub>4</sub> + 2HI -> H<sub>2</sub>[PtI<sub>6</sub>
# சுனிதா (தெலுங்கு பாடகி)

**சுனிதா உபத்ராஷ்டா** ( *Sunitha* ) ஓர் இந்திய பின்னணிப் பாடகியும் மற்றும் குரல் நடிகையுமாவார்., இவர் முதன்மையாக தெலுங்குப் படங்களில் பணியாற்றுகிறார். சுனிதா பல்வேறு பிரிவுகளில் ஒன்பது நந்தி விருதுகள் மற்றும் இரண்டு தென்னிந்திய பிலிம்பேர் விருதுகள் பெற்றவர். இவர் தனது 15 வயதில் ஒளி இசை பிரிவில் அனைத்திந்திய வானொலியின் தேசியத் திரைப்பட விருதையும் பெற்றுள்ளார். தனது முதல் நந்தி விருதை 1999 ஆம் ஆண்டு பெற்றார். 2002 முதல் 2006 ஆம் ஆண்டு வரையிலும், மீண்டும் 2010 முதல் 2012 வரையிலும் மூன்று நந்தி விருதுகளைப் பெற்றார். ஆந்திரப் பிரதேச அரசால் 2011 ஆம் ஆண்டிற்கான சிறந்த பாடகிக்கான விருது லதா மங்கேஷ்கருடன் சேர்ந்து இவருக்கும் வழங்கப்பட்டது.
# சுனிதா (தெலுங்கு பாடகி)

## பாடல் வாழ்க்கை

சுனிதாவின் பாடல் வாழ்க்கை 1995 ஆம் ஆண்டு குலாபி திரைப்படத்தின் மூலம் தொடங்கியது. இவர் இசை அடிப்படையிலான நிகழ்ச்சிகள் மற்றும் முதன்மை நிகழ்ச்சிகளுக்கு தொகுப்பாளராகவும் அறியப்படுகிறார். 2015 ஆம் ஆண்டில் அமராவதி தலைநகர அடிக்கல் நாட்டு விழாவை தொகுத்து வழங்கினார். சுனிதா பல்வேறு தொலைக்காட்சி நிலையங்களில் நடத்தப்படும் இசை நிகழ்ச்சிகளில் நடுவராகவும் உள்ளார். அவற்றில் *பாடுத்த தீயகா* என்ற இசை நிகழ்ச்சி கடந்த இரண்டு தசாப்தங்களாக தெலுங்கு ஈடிவி தொலைகாட்சியில் ஒளிபரப்பப்பட்டு வருகிறது. இதில் மறைந்த பாடகர் எஸ். பி. பாலசுப்ரமணியம் அவர்களும் பங்கு கொண்டிருந்தார். 750 க்கும் மேற்பட்ட படங்களில் 110 க்கும் மேற்பட்ட நடிகைகளுக்கு குரல் கொடுக்கும் கலைஞராக சுனிதாவின் பங்களிப்புகள் பரவலாக குறிப்பிடப்படுகின்றன.  
சுனிதா ஒரு கலைஞராக பல்வேறு வெளிநாடுகளிலும் தனது இசைநிகழ்சிகளை வழங்கி வருகிறார்.
# சுனிதா (தெலுங்கு பாடகி)

## சொந்த வாழ்க்கை

சுனிதா 1978 ஆம் ஆண்டு மே 10 ஆம் தேதி ஆந்திர மாநிலம் விசயயவாடாவில் பிறந்தார். 6 வயதில், பெம்மராஜு சூர்யா ராவ் என்பவரிடம் கருநாடக இசையையும் மற்றும் கலகா கிருஷ்ண மோகனிடம் மெல்லிசையையும் பயிற்சி பெற்றார். மிகச் சிறிய வயதிலேயே, அனைத்திந்திய வானொலியில் இடம்பெற்ற நிகழ்ச்சிகள் உட்பட பல கச்சேரிகளில் பங்கேற்கவும், நிகழ்த்தவும் பல வாய்ப்புகளைப் பெற்றார். 13 வயதில், சுனிதா தனது குரு பெம்மராஜு சூர்யா ராவுடன் இணைந்து ஆண்டுதோறும் நடைபெறும் தியாகராஜ ஆராதனை நிகழ்ச்சியில் பங்கேற்றார். குழந்தை நட்சத்திரமாக நடித்து பல்வேறு போட்டிகளில் பல விருதுகளையும் பாராட்டுகளையும் பெற்றுள்ளார். இசைப் பயிற்சிகளைத் தொடர மத்திய அரசிடம் இருந்து உதவித்தொகை பெற்றுள்ளார்.  
சுனிதா தனது 19வது வயதில் ஊடகங்களில் பணிபுரியும் கிரண் குமார் கோபராஜு என்பவரைத் திருமணம் செய்து கொண்டார். ஆனாலும், பின்னர் இவர்கள் விவாகரத்து பெற்றனர். இந்த தம்பதிக்கு ஆகாஷ், சிரேயா என இரு குழந்தைகள் உள்ளனர். சிரேயா என்ற தெலுங்குத் திரைப்படமான சவ்யசாச்சி (2018) என்ற தெலுங்குத் திரைப்படத்தில் "டிக்... டிக்... டிக்..." என்ற பாடலை பாடி ஒரு பாடகியாக அறிமுகமானார்.  
ஜனவரி 2021 இல், சுனிதா தனது குடும்ப உறுப்பினர்கள் மற்றும் நெருங்கிய நண்பர்கள் முன்னிலையில் தொழிலதிபர் ராம கிருஷ்ண வீரபனேனி என்பவரை மணந்தார்.
# பிளாட்டினம் இருபாசுபைடு

**பிளாட்டினம் இருபாசுபைடு** (*Platinum diphosphide*) என்பது PtP<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் பாசுபரசும் சேர்ந்து இந்த இருமச் சேர்மம் உருவாகிறது.
# பிளாட்டினம் இருபாசுபைடு

## தயாரிப்பு

பாசுபரசு ஆவியை பஞ்சுபோன்ற பிளாட்டினத்தின் மீது செலுத்துவதன் மூலம் பிளாட்டினம் இருபாசுபைடை தயாரிக்கலாம். அல்லது பிளாட்டினம் மற்றும் பாசுபரசை 570 பாகை செல்சியசு வெப்பநிலையில் வெற்றிட உருக்குக்கலனில் நீண்ட நேரம் சூடாக்குவதன் மூலமும் தயாரிக்கலாம்:  
:Pt + 2P -> PtP<sub>2</sub>  
பிளாட்டினம்(II) அசிட்டைலசிட்டோனேட்டை பிளாட்டினம் நுண் துகளாக இடுக்கம் செய்து பின்னர் மூவெண்முகபாசுபீனுடன் சேர்த்து 370 பாகை செல்சியசு வெப்பநிலைக்கு சூடுபடுத்தினாலும் பிளாட்டினம் இருபாசுபைடு உருவாகும்.
# பிளாட்டினம் இருபாசுபைடு

## இயற்பியல் பண்புகள்

பிளாட்டினம் இருபாசுபைடு Pa3 என்ற இடக்குழுவுடன் கனசதுர படிக அமைப்பில் வெள்ளி போன்ற வெண்மை நிறப் படிகங்களாக உருவாகிறது.
# பிளாட்டினம் இருபாசுபைடு

## பயன்கள்

வினையூக்கியாகவும்
குறைக்கடத்தியாகவும் பிளாட்டினம் இருபாசுபைடு பயன்படுத்தப்படுகிறது.
# ஓசுமியம் இருபாசுபைடு

**ஓசுமியம் இருபாசுபைடு** (*Osmium diphosphide*) என்பது OsP<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஓசுமியமும் பாசுபரசும் சேர்ந்து இந்த இருமச் சேர்மம் உருவாகிறது.
# ஓசுமியம் இருபாசுபைடு

## தயாரிப்பு

சிவப்பு பாசுபரசுடன் விகிதவியல் அளவில் ஓசுமியத்தைச் சேர்த்து 500-1000 °செல்சியசு வெப்பநிலைக்கு சூடாக்கி வினைபுரியச் செய்தால் தனிமங்கள் இணைந்து ஓசுமியம் இருபாசுபைடு உருவாகும்:  
::Os + 2P → OsP<sub>2</sub>
# ஓசுமியம் இருபாசுபைடு

## இயற்பியல் பண்புகள்

ஓசுமியம் இருபாசுபைடு P nnm என்ற இடக்குழுவுடன் செஞ்சாய்சதுர படிக அமைப்பில் கருப்பு நிறப் படிகங்களாக உருவாகிறது.
# ஓசுமியம் இருபாசுபைடு

## பயன்கள்

ஓசுமியம் இருபாசுபைடு ஒரு குறைக்கடத்தியாகவும் பயன்படுத்தப்படுகிறது.
# பாசுபோனியம் அயோடைடு

**பாசுபோனியம் அயோடைடு** (*Phosphonium iodide*) என்பது PH<sub>4</sub>I என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பதிலீடு செய்யப்படாத பாசுபோனியம் நேர்மின் அயனியைக் (PH<sup>+</sup><sub>4</sub>) கொண்ட உப்புக்கு இது ஓர் எடுத்துக்காட்டாகும். பாசுபோனியம் அயோடைடு பொதுவாக பாசுபீனுக்கான சேமிப்பகமாகவும் பாசுபரசை கரிம மூலக்கூறுகளாக பதிலீடு செய்வதற்கான் வினையாக்கியாகவும் பயன்படுத்தப்படுகிறது.
# பாசுபோனியம் அயோடைடு

## தயாரிப்பு

டைபாசுபரசு டெட்ரா அயோடைடு சேர்மத்துடன் தனிமநிலை பாசுபரசையும் தண்ணீரையும் சேர்த்து 80 பாகை செல்சியசு வெப்பநிலைக்கு சூடுபடுத்தி உப்பை பதங்கமாதலுக்கு அனுமதித்தால் பாசுபோனியம் அயோடைடு உருவாகும்.  
:10 P<sub>2</sub>I<sub>4</sub> + 13 P<sub>4</sub> + 128 H<sub>2</sub>O -> 40 PH<sub>4</sub>I + 32 H<sub>3</sub>PO<sub>4</sub>
# பாசுபோனியம் அயோடைடு

## பண்புகள்

### கட்டமைப்பு

பாசுபோனியம் அயோடைடின் படிக அமைப்பு நாற்கோணக வடிவத்தில் P4/nmm என்ற இடக்குழுவுடன் உள்ளது. இது NH<sub>4</sub>Cl படிக கட்டமைப்பின் சிதைந்த வடிவமாகும். அலகு செல்லின் தோராயமான பரிமாணங்கள் 634×634×462 பைக்கோமீட்டர்களாக உள்ளன. இந்தப் படிகத் திட்டத்தில் உள்ள ஐதரசன் பிணைப்பு PH<sup>+</sup><sub>4</sub> நேர்மின் அயனியை ஏற்படுத்துகிறது. ஐதரசன் அணுக்கள் I<sup>−</sup>அயனியை நோக்கிச் செல்லும் வகையில் நோக்குநிலைப்படுத்தப்படுகின்றன.
# பாசுபோனியம் அயோடைடு

## பண்புகள்

### வேதிப் பண்புகள்

62 பாகை செல்சியசு மற்றும் வளிமண்டல அழுத்தத்தில், பாசுபோனியம் அயோடைடு பதங்கமாகிறது. பின்னர் இது பின்னோக்கி பாசுபீன் மற்றும் ஐதரசன் அயோடைடு சேர்மங்களாக பிரிகையடைகிறது.  
:PH4I <-> PH<sub>3</sub> + HI  
பொட்டாசியம் ஐதராக்சைடுடன் பாசுபோனியம் அயோடைடின் நீரிய கரைசலை கலப்பதன் மூலம் பாசுபீன் வாயு உருவாகிறது.  
:PH<sub>4</sub>I + KOH → PH<sub>3</sub> + KI + H<sub>2</sub>O  
முனைவற்ற கரைசலில் உள்ள அயோடின் மற்றும் புரோமினுடன் இது வினைபுரிந்து பாசுபரசு ஆலைடுகளைக் கொடுக்கிறது; உதாரணத்திற்கு:  
:2PH<sub>4</sub>I + 5I<sub>2</sub> → P<sub>2</sub>I<sub>4</sub> + 8HI  
கரிம வேதியியலில் பாசுபோனியம் அயோடைடு ஒரு சக்திவாய்ந்த மாற்று வினையாக்கியாகும். எடுத்துக்காட்டாக, இது பைரிலியத்தை பதிலீடு வழியாக ஒரு பாசுபீனாக மாற்றும். 1951 ஆம் ஆண்டில், PH<sub>4</sub>I சேர்மம் அசிட்டைல் குளோரைடுடன் வினைபுரிந்து அறியப்படாத பாசுபீன் வழித்தோன்றலை உருவாக்குகிறது என்று கிளென் ஆல்சுடெட்டு பிரவுன் கண்டறிந்தார். ஒருவேளை CH<sub>3</sub>C(=PH)PH<sub>2</sub>·HI.
# அணிற்பல் எலி

**அணிற்பல் எலி** (*Squirrel-toothed rat; அண்சோமைசு இமிடேட்டர்*), நியூ கினி பெரும் எலி, சக்திவாய்ந்த-பல் கொண்ட எலி, சீரற்ற-பல் எலி அல்லது **குறுகிய பல் பெரும் எலி** என்றும் அழைக்கப்படுகிறது. இது முரிடே குடும்பத்தைச் சேர்ந்த கொறித்துண்ணிகளில் ஒரு சிற்றினமாகும்.  
கருகா கொட்டைகளை (*பாண்டனசு ஜூலியானெட்டி* ) உண்பதாக அறியப்பட்ட சிற்றினமாகும். இந்த எலிகளின் சேதத்தினைத் தடுக்கு தோட்டக்காரர்கள் மரங்களின் தண்டுகளில் மேடைகள் அல்லது பிற தடைகளை ஏற்படுத்துகின்றனர்.
# விவேக் சகாய்

**விவேக் சகாய்** (*Vivek Sahai*) இந்தியாவில் போக்குவரத்து மற்றும் மேலாண்மை நிபுணர் ஆவார். 1973 ஆம் ஆண்டுத் தொகுதியில் தேர்ந்தெடுக்கப்பட்டு இந்திய இரயில்வே போக்குவரத்து சேவை அதிகாரியாகப் பணியாற்றினார். 01-06-2010 முதல் 30-06-2011 வரை இரயில்வே வாரியத்தின் தலைவராகவும், இந்திய அரசின் முன்னாள் முதன்மை செயலாளராகவும் நியமிக்கப்பட்டார். கூடுதலாக, இவர் இந்திய பிரத்யேக சரக்கு நடைபாதை ஆணையத்தின் தலைவராக இருந்தார். மேலும் இந்திய அரசின் தேசிய போக்குவரத்து மேம்பாட்டுக் கொள்கைக் குழுவிலும் இவர் பணியாற்றினார். கடந்த காலத்தில், கோல் இந்தியா நிறுவனத்தின் இயக்குநராக 2007 ஆம் ஆண்டு சூலை மாதம் 9 ஆம் தேதி முதல் 2008 ஆம் ஆண்டு ஆகத்து மாதம் 20 ஆம் தேதி வரை பணியாற்றினார். பிபாவாவ் இரயில்வே ஆணைய நிறுவனத்தின் இயக்குநராகவும் பணியாற்றியுள்ளார்.  
2006 ஆம் ஆண்டில் மும்பை தொடர் குண்டுவெடிப்புகளுக்கு இரயில்வே துறையை பொறுப்பாகக் கையாண்டதற்காக இவர் குறிப்பாக பாராட்டப்படுகிறார்  
ஓய்வுக்குப் பிறகு, 2013 ஆம் ஆண்டில் இரயில்வே அமைச்சரின் ஆலோசகராக பெரிய திட்டங்களை வழிநடத்த உதவுவதற்காக இவர் திரும்ப அழைக்கப்பட்டார்.  
சகாய் அப்சர்வர் ரிசர்ச் அறக்கட்டளையின் ஒரு புகழ்பெற்ற சக ஊழியராக உள்ளார்.
# பின் டோர்செட்

டாலி]]
**பின்-டோர்செட்** (*Finn Dorset*) அல்லது **பின் டார்செட்** என்பது இங்கிலாந்து மற்றும் அயர்லாந்து செம்மறி ஆடு ஆகும். இது டோர்செட் ஹார்னுடன் பின்லாந்து ஆடு ஒன்று கலப்புச் செய்து உருவாக்கப்பட்ட சிற்றினமாகும்.  
டோலி செம்மறி ஆடு, பின்லாந்து டோர்செட் செம்மறியாட்டின் ஒரு வயது வந்த உடல் உயிரணுவிலிருந்து நகலாக்கம் செய்யப்பட்ட முதல் பாலூட்டி ஆகும்.
# கூக்கா

**கூக்கா** (*Kooka*) என்பது பாக்கித்தான் மற்றும் இந்தியாவில் காணப்படும் மெல்லிய வால் கொண்ட செம்மறி ஆடு ஆகும்.  
கூக்கா வெள்ளைத் தோலும் கருப்பு முகமும் கொண்டது. இவை சிறிய உடலைக் கொண்டுள்ளன. மேலும் நாளொன்றுக்குச் சராசரியாக ஒரு லிட்டர் பால் உற்பத்தி செய்கின்றன.
# சுங்கை காடுட் கொமுட்டர் நிலையம்

**சுங்கை காடுட் கொமுட்டர் நிலையம்** (ஆங்கிலம்: *Sungai Gadut Komuter Station*; மலாய்: *Stesen Komuter Sungai Gadut*) என்பது மலேசியா, நெகிரி செம்பிலான், சிரம்பான் மாவட்டம், சுங்கை காடுட் நகர்ப்பகுதியில் அமைந்துள்ள பயணிகள் தொடருந்து நிலையம் ஆகும். சுங்கை காடுட் நகர்ப்பகுதியில் இந்த நிலையம் அமைந்துள்ளதால், சுங்கை காடுட் நகரத்தின் பெயரில் அதற்கும் பெயரிடப்பட்டது.  
பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 2011-ஆம் ஆண்டில், இந்த நிலையத்தில் கேடிஎம் கொமுட்டர் சேவை அறிமுகம் செய்யப்பட்டது. 14 மே 2011-ஆம் தேதி முதல் கொமுட்டர் தொடருந்து இந்த நிலையத்தில் இருந்து தன் பயணத்தைத் தொடங்கியது.
# சுங்கை காடுட் கொமுட்டர் நிலையம்

## பொது

சிரம்பான் மற்றும் கிம்மாஸ் இடையே இரட்டை தடம் மற்றும் மின்மயமாக்கல் திட்டத்தின் ஒரு பகுதியாக இந்த நிலையம் கட்டப்பட்டது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
தொடக்கத்தில், 2011-ஆம் ஆண்டில் மட்டுமே சிரம்பான் வழித்தடம் இந்த நிலையம் வரையில் நீட்டிக்கப்பட்டது. பின்னர் 2012-ஆம் ஆண்டில், ரெம்பாவ் தொடருந்து நிலையம் வரையில் சிரம்பான் வழித்தடம் நீட்டிக்கப்பட்டது. இருப்பினும் சுங்கை காடுட் தொடருந்து நிலையத்திலேயே பெரும்பாலான தொடருந்துகள் தங்களின் சேவைகளை நிறுத்திக் கொண்டன.
# சுங்கை காடுட் கொமுட்டர் நிலையம்

## பொது

### சிற்றிடைப் போக்குவரத்துச் சேவை

2015-ஆம் ஆண்டில் சிரம்பான் வழித்தடம் சேவை புலாவ் செபாங் தம்பின் தொடருந்து நிலையம் வரை நீட்டிக்கப்பட்டது. அந்தச் சிற்றிடைப் போக்குவரத்துச் சேவை அப்போது ஓர் இடைவழிச் சேவையாக இருந்தது. 2011-ஆம் ஆண்டில் கிம்மாஸ் வரை இருந்த சிற்றிடைப் போக்குவரத்துச் சேவை தம்பின் வரை குறைக்கப்பட்டது.  
புலாவ் செபாங் தம்பின் தொடருந்து நிலையம் வரையிலான சிற்றிடைப் போக்குவரத்துச் சேவை மொத்தமாகக் கலைக்கப்பட்டது. இப்போதைய பயணிகள் தொடருந்துகள் கோலாலம்பூரில் இருந்து சுங்கை காடுட் மற்றும் தம்பின் வரை செல்கின்றன. இந்த நிலையம் சுங்கை காடுட்கிற்கு மட்டும் அல்லாமல் அதன் சுற்றுப்புறத்தில் உள்ள கிராமப்பகுதிகளுக்கும் சேவை செய்கிறது.
# சுங்கை காடுட் கொமுட்டர் நிலையம்

## சுங்கை காடுட்

சிரம்பான் நகர மையத்தில் இருந்து 9 கி.மீ. தொலைவில் அமைந்துள்ளது. சுங்கை காடுட் தொழிற்சாலைகள் நிறைந்த பகுதி. அனைத்துலக அளவில் சில நிறுவனங்கள் தொழிற்சாலைகளை நிறுவி உள்ளன. நெகிரி செம்பிலான் மாநிலத்தில் செனவாங் தொழிற்சாலைப் பகுதி, மாநிலத்தின் இரண்டாவது மிக முக்கியமான தொழில்துறைப் பகுதியாக விளங்குகிறது.  
சுங்கை காடுட் பயணிகள் தொடருந்து நிலையமும்; அதன் நகரப் பகுதிகளும்; மலேசியாவின் வடக்கு-தெற்கு நெடுஞ்சாலை (*North–South Expressway Southern Route*); செனவாங் சந்திப்பு (*Senawang Junction*); கூட்டரசு சாலை 1 (மலேசியா) ; மற்றும் சுங்கை காடுட் சாலை **N5** வழியாக இணைக்கப்பட்டு உள்ளன.
# தேசிய மூலிகை நடுவம்

**தேசிய மூலிகை நடுவம்** (*National Herb Centre*) என்ற உலர் தாவரகம், இங்கிலாந்து நாட்டில் உள்ளது. இதனுடன் பூங்காவும் உள்ளது. இது வார்மின்டன் (Warmington) நகரில் உள்ளது. இந்த உலர் தாவரகம் 1997 ஆம் ஆண்டு, பிரித்தானிய மூலிகை வர்த்தக கழகத்தின், தலைமைப் பொறுப்பாளராக இருந்த, பீட்டர் டர்னர் தொடங்கினார். இந்த ஆய்வகப் பணிகளுக்கு உகந்த இடமாக திகழ்கிறது. இவ்வளாகத்தில் காஃபி குடிலும், பிசுத்ரோ, பிற வணிகக் கடைகளும் உள்ளன. இவ்வளாகத்தினை சுற்றிப் பாரக்க, வெயிற்காலங்களில் வழிகாட்டுச் சுற்றுலா நடத்தப்படுகிறது. இவ்வளாகத்தினைச் சுற்றிப் பாரக்க கட்டணம் கிடையாது.
# சேவேச்சு தீவு

**சேவேச்சு தீவு** (*Savage Islands* அல்லது *Selvagens Islands* ( ; *Salvage Islands*) என்பது வட அத்திலாந்திக்குப் பெருங்கடலில் உள்ள போர்த்துகல் நாட்டின் சிறிய தீவுக் கூட்டம் ஆகும். மதீராவுக்கு தெற்கே தொலைவில் உள்ளது. கேனரி தீவுகளின் வடக்கே தொலைவில் உள்ளது. இத்தீவுக் கூட்டத்தில் இரண்டு (Selvagem Grande, S. Pequena) முக்கிய தீவுகள் உள்ளன. இந்த இரண்டு தீவுகளும் தீவுத் திட்டுகளாலும், பவளத்திட்டுக்களாலும் சூழ்ந்துள்ளன. இவற்றின் பரப்பளவு ஆகும். பஞ்ச்சல் நிருவாகமே இதனையும் நிருவாகிக்கிறது.
# அயோடால்

**அயோடால்** (*Iodal*) என்பது C<sub>2</sub>HI<sub>3</sub>O என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். அயோடினேற்றம் பெற்ற ஆல்டிகைடு சேர்மம் அயோடால் எனப்படுகிறது. மூவயோடோ அசிட்டால்டிகைடை இதற்கு உதாரணமாகக் கூறலாம். குளோரால், புரோமால் சேர்மங்களை ஒத்த சேர்மமாக அயோடால் கருதப்படுகிறது. காரநெடி கொண்ட வெளிர் மஞ்சள் நீர்மமாக அயோடால் காணப்படும். அயோடாலை பொட்டாசுடன் சேர்த்து வினைபுரியச் செய்தால் அயோடோபார்மாக சிதைவடைகிறது. இலியோபோல்ட் கிமெலின் 1837 ஆம் ஆண்டு இதைக் கண்டறிந்து பெயரிட்டார்.  
எத்தனால் மற்றும் அயோடினுடன் செறிவூட்டப்பட்ட நைட்ரிக் அமிலத்தை வினையூக்கியாகச் சேர்த்து வினைபுரியச் செய்தால் அயோடால் உருவாகும். பெரும்பாலான அயோடின் சேர்மங்களைப் போலவே, அயோடாலும் சூரிய ஒளியின் கீழ் நிலைப்புத்தன்மையற்று உள்ளது. காலப்போக்கில் அயோடினை வெளியிடுகிறது.
# நாகபுரி எருமை

**நாகபுரி எருமை** (Nagpuri buffalo) என்பது இந்தியாவின் மகாராட்டிராவில் தோன்றிய எருமை இனமாகும். அதிகப் பால் உற்பத்தியுடன் வறட்சியினைத் தாங்கும் குணங்களை இணைக்கும் எருமைகளின் இனங்களில் இது சிறப்பாக உள்ளது. இது பாதகமான காலநிலை நிலைமைகளில் சிறந்த விகிதத்தில் உள்ளது. இது ஓர் ஆற்று நீரில் பொழுதைக் கழிக்கும் வகையிலான எருமை. இது மத்திய இந்திய இனம் ஆகும். இந்த இனத்தில் "பெராரி", "கவோராணி", "புரந்தாடி", "வர்காடி", 'கோலாவி ", "அர்வி ", "கோலோகன்", "கங்கோரி", "சாகி" மற்றும் "சந்தா" போன்ற பல பெயர்களின் அழைக்கப்படுகின்றன.
# நாகபுரி எருமை

## தோற்றம்

நாகபுரி எருமை எனும் பெயருக்குப் பொருந்துவது போல, இந்தியாவின் மகாராட்டிராவின் விதர்பா பகுதியினைச் சேர்ந்த இனமாகும். இந்த இனத்தினைச் சேர்ந்த எருமைகள் விதர்பா பிராந்தியத்தின் கடுமையான பகுதி வறண்ட நிலைமைகளுக்கு ஏற்ப வாழும் தன்மையினைத் தழுவி உள்ளன.
# நாகபுரி எருமை

## பண்புகள்

நாகபுரி எருமையின் தோல் கருமை நிறத்துடன் முகம், கால்கள் மற்றும் வால் நுனிகளில் வெள்ளைத் திட்டுகள் இருக்கும். இருப்பினும், நாகபுரி எருமை வகைகளுள் ஒன்றான "புரந்தாதி" விகாரமானது; இவை சற்று பழுப்பு நிறத்தில் இருக்கும். கொம்புகள் நீளமாகவும், தட்டையாகவும், வளைந்ததாகவும் இருக்கும். கழுத்தின் ஒவ்வொரு பக்கமும் தோள்பட்டை வரை பின்னோக்கி வளைந்திருக்கும். பெரும்பாலும் இவை மேல்நோக்கி காணப்படும். ஆண் எருமையின் சராசரி உயரம் 145 செமீ ஆகும். இது பெண் எருமையில் 135 செமீ ஆகும்.
# நாகபுரி எருமை

## பராமரிப்பு

நாகபுரி எருமை பகுதி தீவிர மேலாண்மை முறையில் பராமரிக்கப்படுகின்றன.ஆண்களின் சராசரி உடல் எடை 525 கிலோவாகவும், பெண்களின் உடல் எடை 425 கிலோவாகவும் உள்ளது. இப்பகுதியில் உள்ள எருமை மாடுகள் மற்றும் கன்றுகள் முக்கியமாகக் கொழுப்பு உற்பத்திக்காக வளர்க்கப்படுகின்றன. ஒரு பாலூட்டலுக்குச் சராசரி பால் மகசூல் 1039 கிலோவாகவும். பாலில் கொழுப்பு சராசரியா 8.25% ஆகவும் உள்ளது. இவை நாகபுரியின் வெப்பநிலையான 47° செல்சியசு வரை தீவிரக் காலநிலை நிலைமைகளைத் தாங்க வல்லது.
# டெட்ராகுளோரோடைநைட்ரோயீத்தேன்

**டெட்ராகுளோரோடைநைட்ரோயீத்தேன்** (*Tetrachlorodinitroethane*) என்பது C<sub>2</sub>Cl<sub>4</sub>N<sub>2</sub>O<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். குளோரினேற்றம் செய்யப்பட்ட நைட்ரோ ஆல்க்கேன் சேர்மமாக இது கருதப்படுகிறது. டெட்ராகுளோரோயெத்திலீனுடன் இருநைட்ரசன் நான்காக்சைடு அல்லது புகையும் நைட்ரிக் அமிலத்தைச் சேர்த்து நைட்ரோயேற்றம் செய்து டெட்ராகுளோரிடோநைட்ரோயீத்தேனைத் தயாரிக்க முடியும்.  
டெட்ராகுளோரோடைநைட்ரோயீத்தேன் ஒரு சக்திவாய்ந்த கண்ணீர் வரவழைக்கும் முகவராகும். நுரையீரல் தாக்கும் முகவராகவும் இது பயன்படுத்தப்படுகிறது. இது குளோரோபிக்ரினை விட ஆறு மடங்கு அதிக நச்சுத்தன்மை கொண்டுள்ளது. டெட்ராகுளோரிடோநைட்ரோயீத்தேன் நச்சுபுகைமூட்டம் உருவாக்கவும் பயன்படுத்தப்படுகிறது.
# சமிக் பட்டாச்சார்யா

**சமிக் பட்டாச்சார்யா** (*Samik Bhattacharya*-பிறப்பு 5 நவம்பர் 1963) என்பவர் மேற்கு வங்காளத்தைச் சேர்ந்த ஒரு இந்திய அரசியல்வாதி ஆவார். இவர் 3 ஏப்ரல் 2024 முதல் மேற்கு வங்கத்திலிருந்து மாநிலங்களவை உறுப்பினராக பணியாற்றுகிறார். பாரதிய ஜனதா கட்சியின் உறுப்பினரான பட்டாச்சார்யா 2014 முதல் 2016 வரை மேற்கு வங்க சட்டப்பேரவையின் பாசிர்கத் தெற்கு சட்டமன்றத் தொகுதியில் உறுப்பினராக இருந்தார். 2020 முதல் 2024 வரை மேற்கு வங்கத்தின் பாஜக தலைமை செய்தித் தொடர்பாளராகவும் இருந்துள்ளார்.  
2024ஆம் ஆண்டு மாநிலங்களவை தேர்தலுக்கான பாரதிய ஜனதா கட்சியின் வேட்பாளராக சமிக் பட்டாச்சார்யா பரிந்துரைக்கப்பட்டார்.சமிக் பட்டாச்சார்யா ஏப்ரல் 04 அன்று புதிய மாநிலங்களவை உறுப்பினராகப் பதவியேற்றார்.
# பிரபா மராத்தே

**பிரபா மராத்தே** (*Prabha Marathe*) இந்தியாவைச் சேர்ந்த ஒரு நடனக் கலைஞர் ஆவார். 1936 ஆம் ஆண்டு அக்டோபர் மாதம் 8 ஆம் தேதியன்று புனேவில் பிறந்தார். தனது 13 ஆவது வயதில் மறைந்த ரோகினி பேட்டியின் வழிகாட்டுதலின் கீழ் நடனம் கற்கத் தொடங்கினார். 25 வயதில் புதுதில்லிக்கு இடம்பெயர்ந்தார். புது தில்லியில் உள்ள சிறீராம் பாரதிய கலா கேந்திராவில் பயிற்சி பெற்றார். பண்டிதர் பிர்ச்சூ மகராச்சின் கீழ் கதக் நடனத்தை ஒரு மாணவியாகக் கற்றுக் கொண்டார். தன்னுடைய திறமையாலும் விடாமுயற்சியாலும் குருவின் அன்பிற்குரிய மாணவிகளில் ஒருவரானார். நடன இயக்குநராகவும் ஓர் ஆசிரியராகவும் அறியப்பட்ட இவர் 1965 ஆம் ஆண்டில் கலாச்சாயா பண்பாட்டு மையத்தை நிறுவியதற்காக மிகவும் பிரபலமானார். மேலும் 1980 ஆம் ஆண்டுகளில் மகாராட்டிராவில் கதக்கின் நுட்பங்களை பிரபலப்படுத்தி ஆவணப்படுத்திய பெருமைக்குரியவராக கருதப்படுகிறார்.
# ரெம்பாவ் தொடருந்து நிலையம்

**ரெம்பாவ் தொடருந்து நிலையம்** (ஆங்கிலம்: *Rembau Railway Station*; மலாய்: *Stesen Keretapi Rembau*) என்பது மலேசியா, நெகிரி செம்பிலான், ரெம்பாவ் மாவட்டம், ரெம்பாவ் நகர்ப்பகுதியில் அமைந்துள்ள தொடருந்து நிலையம் ஆகும். ரெம்பாவ் நகர்ப்பகுதியில் இந்த நிலையம் அமைந்துள்ளதால், ரெம்பாவ் நகரத்தின் பெயரில் அதற்கும் பெயரிடப்பட்டது. சிரம்பான்-கிம்மாஸ் மின்மயமாக்கப்பட்ட இரட்டை கண்காணிப்பு திட்டத்தின் கீழ் இந்த நிலையம் மேம்படுத்தப்பட்டது.  
பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 2013-ஆம் ஆண்டில், இந்த நிலையத்தில் கேடிஎம் கொமுட்டர் சேவை அறிமுகம் செய்யப்பட்டது.
# ரெம்பாவ் தொடருந்து நிலையம்

## பொது

முன்பு, இந்த நிலையம் கேடிஎம் இண்டர்சிட்டி மற்றும் கேடிஎம் இடிஎஸ் தொடருந்துகளால் சேவை செய்யப்பட்டது. சிரம்பான் மற்றும் கிம்மாஸ் இடையே இரட்டை தடம் மற்றும் மின்மயமாக்கல் திட்டத்தின் ஒரு பகுதியாக இந்த நிலையம் கட்டப்பட்டது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
தொடக்கத்தில், 2011-ஆம் ஆண்டில் மட்டுமே சிரம்பான் வழித்தடம், சுங்கை காடுட் பயணிகள் தொடருந்து நிலையம் வரையில் நீட்டிக்கப்பட்டது. பின்னர் 2012-ஆம் ஆண்டில், ரெம்பாவ் தொடருந்து நிலையம் வரையில் சிரம்பான் வழித்தடம் நீட்டிக்கப்பட்டது. இருப்பினும் சுங்கை காடுட் தொடருந்து நிலையத்திலேயே பெரும்பாலான தொடருந்துகள் தங்களின் சேவைகளை நிறுத்திக் கொண்டன.
# ரெம்பாவ் தொடருந்து நிலையம்

## பொது

### சிரம்பான் வழித்தடம்

2015-ஆம் ஆண்டில் சிரம்பான் வழித்தடம் சேவை புலாவ் செபாங் தம்பின் தொடருந்து நிலையம் வரை நீட்டிக்கப்பட்டது. அந்தச் சிற்றிடைப் போக்குவரத்துச் சேவை அப்போது ஓர் இடைவழிச் சேவையாக இருந்தது. 2011-ஆம் ஆண்டில் கிம்மாஸ் வரை இருந்த சிற்றிடைப் போக்குவரத்துச் சேவை தம்பின் வரை குறைக்கப்பட்டது.  
புலாவ் செபாங் தம்பின் தொடருந்து நிலையம் வரையிலான சிற்றிடைப் போக்குவரத்துச் சேவை மொத்தமாகக் கலைக்கப்பட்டது. இப்போதைய பயணிகள் தொடருந்துகள் கோலாலம்பூரில் இருந்து சுங்கை காடுட் மற்றும் தம்பின் வரை செல்கின்றன. ரெம்பாவ் தொடருந்து நிலையம், ரெம்பாவ் நகரத்திற்கு மட்டும் அல்லாமல் அதன் சுற்றுப்புறத்தில் உள்ள கிராமப்பகுதிகளுக்கும் சேவை செய்கிறது.
# சச்சின் நாயக்கு

**சச்சின் நாயக்கு** (*Sachin Naik*) இந்தியாவைச் சேர்ந்த ஓர் ஓவியர் ஆவார். 1978 ஆம் ஆண்டில் இவர் பிறந்தார். ஓர் அச்சுத் தயாரிப்பாளராகவும் இவர் அறியப்படுகிறார். நீர் வண்ண ஓவியங்களுக்காக, குறிப்பாக புனே மற்றும் கோவாவின் வரலாறு சார்ந்த ஓவியங்களுக்காக மிகவும் நினைவுகூரப்படுகிறார். ஐதராபாத் பல்கலைக்கழகம் மற்றும் கோவா பல்கலைக்கழகங்களில் படித்து பட்டம் பெற்றார். இந்தியாவின் கோவாவில் உள்ள கலா அகாதமி, தலைநகரத்திலுள்ள மெனிசசு பிராகான்சா நிறுவனம், மும்பையிலுள்ள சகாங்கீர் கலைக்கூடம், தேசிய கலைக் கழகம் எனப்படும் லலித் கலா அகாதமி ஆகியவற்றில் தனது படைப்புகளை காட்சிப்படுத்தியுள்ளார். சாவித்ரிபாய் புலே புனே பல்கலைக்கழகத்தில் இறப்பதற்கு முன்பு வரை சுருக்கமாக நீர் வண்ண ஓவியம் கற்பித்தார். இவரது படைப்புகளின் மரணத்திற்குப் பிந்தைய கண்காட்சி 2019 ஆம் ஆண்டில் தர்பன் கலைக்கூடத்தில் காட்சிக்கு வைக்கப்பட்டது. 2017 ஆம் ஆண்டில் நுண்கலை பிரிவுக்கான யுவ சிருச்சன் புரசுகார் விருதைப் பெற்றார்.
# பூண்டு சூப்

)]]
சூப்]]  
**பூண்டு சூப்** (*Garlic soup*) என்பது சூப் வகைகளில் ஒன்றாகும். இதன் முக்கிய உட்பொருள் வெள்ளைப்பூண்டு ஆகும். இது எசுப்பானியா நாட்டின் பாரம்பரிய உணவு ஆகும். அந்நாட்டினர், இச்சூப்பை, 'பூண்டு உடைய சூப்' (*sopa de ajo* = *soup of garlic*) என்றழைப்பர். இந்த சூப்புடன் ரொட்டியும், ஓடு நீக்கிய முட்டையும் கோழிக்கறி குழம்பில் பூண்டுத் துண்கடுகள் கலக்கப்பட்டு,முந்திரி இன்தேறலுடன் (sherry) பரிமாறப்படும். உலகின் பல நாடுகளில், இந்த சூப், பலவிதங்களில் தயாரிக்கப்படுகிறது.
- செக் குடியரசு நாட்டில், இதனை 'செசுனெக்கா' (česnečka) என்று அழைப்பர். இதில் பூண்டுடன் வறுத்த ரொட்டியும், உருளைக் கிழங்கும் கலந்து தயாரிக்கப்படுகிறது.